CELEX: 32014R0704
Language: mt
Date: 2014-06-25 00:00:00
Title: Regolament tal-Kummissjoni (UE) Nru 704/2014 tal- 25 ta' Ġunju 2014 li jemenda r-Regolament (UE) Nru 211/2013 dwar ir-rekwiżiti taċ-ċertifikazzjoni għall-importazzjonijiet fl-Unjoni tan-nebbieta (sprouts) u ż-żrieragħ maħsuba għall-produzzjoni tan-nebbieta  Test b'rilevanza għaż-ŻEE

26.6.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 186/49
               
            REGOLAMENT TAL-KUMMISSJONI (UE) Nru 704/2014
      tal-25 ta' Ġunju 2014
      li jemenda r-Regolament (UE) Nru 211/2013 dwar ir-rekwiżiti taċ-ċertifikazzjoni għall-importazzjonijiet fl-Unjoni tan-nebbieta (sprouts) u ż-żrieragħ maħsuba għall-produzzjoni tan-nebbieta
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), u b'mod partikolari l-Artikolu 48(1) tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 211/2013 (2) jistabbilixxi r-rekwiżiti taċ-ċertifikazzjoni għan-nebbieta (sprouts) jew iż-żrieragħ maħsuba għall-produzzjoni tan-nebbieta importati fl-Unjoni.
               
            
                  (2)
               
               
                  Matul awditjar reċenti mwettaq mis-Servizzi ta' Spezzjoni tal-Kummissjoni (l-Uffiċċju Alimentari u Veterinarju) f'pajjiżi terzi, ġew osservati ċerti nuqqasijiet. Dawn in-nuqqasijiet għandhom x'jaqsmu mal-kapaċità tal-awtoritajiet kompetenti sabiex jiċċertifikaw li ż-żrieragħ maħsuba għall-produzzjoni tan-nebbieta jiġu prodotti f'konformità mar-Regolament (KE) Nru 852/2004 tal-Parlament Ewropew u tal-Kunsill (3), u b'mod partikolari mad-dispożizzjonijiet ġenerali tal-iġjene għall-produzzjoni primarja u l-operazzjonijiet assoċjati stabbiliti fil-Parti A tal-Anness I tiegħu.
               
            
                  (3)
               
               
                  Sabiex jinżamm l-ogħla livell tal-protezzjoni tal-konsumatur filwaqt li l-pajjiżi terzi jieħdu l-azzjonijiet korrettivi meħtieġa sabiex jistabbilixxu sistema ta' ċertifikazzjoni b'saħħitha, bħala alternattiva fil-pajjiż tal-oriġini, huwa xieraq li r-rekwiżit taċ-ċertifikazzjoni tad-dispożizzjonijiet ġenerali tal-iġjene għall-produzzjoni primarja jinbidel b'test mikrobijoloġiku għaż-żrieragħ maħsuba għall-produzzjoni tan-nebbieta qabel ma ssir l-esportazzjoni lejn l-Unjoni. Għal dik ir-raġuni, il-mudell taċ-ċertifikat fl-Anness tar-Regolament (UE) Nru 211/2013 għandu jiġi emendat ukoll.
               
            
                  (4)
               
               
                  Din il-miżura għandha tkun limitata fiż-żmien sakemm il-pajjiżi terzi jipprovdu l-garanziji meħtieġa li n-nuqqasijiet ġew ikkoreġuti.
               
            
                  (5)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
               
            ADOTTAT DAN IR-REGOLAMENT:
      Artikolu 1
      Ir-Regolament (UE) Nru 211/2013 huwa emendat kif ġej:
      
                  1.
               
               
                  L-Artikolu 3 jinbidel b'dan li ġej:
                  “Artikolu 3
                  Rekwiżit taċ-ċertifikazzjoni
                  1.   Il-kunsinni tan-nebbieta jew taż-żrieragħ maħsuba għall-produzzjoni tan-nebbieta impurtati fl-Unjoni u li joriġinaw jew jintbagħtu minn pajjiżi terzi għandhom ikunu akkumpanjati minn ċertifikat skont il-mudell stabbilit fl-Anness, li jiċċertifika li n-nebbieta jew iż-żrieragħ ġew prodotti skont kundizzjonijiet li jikkonformaw mad-dispożizzjonijiet ġenerali dwar l-iġjene għall-produzzjoni primarja u l-operazzjonijiet assoċjati stabbiliti fil-Parti A tal-Anness I tar-Regolament (KE) Nru 852/2004, u li n-nebbieta ġew prodotti skont kundizzjonijiet li jikkonformaw mar-rekwiżiti tat-traċċibilità stipulati fir-Regolament ta' Implimentazzjoni (UE) Nru 208/2013 (*), ġew prodotti fi stabbilimenti approvati skont ir-rekwiżiti stipulati fl-Artikolu 2 tar-Regolament tal-Kummissjoni (UE) Nru 210/2013 (**) u jirrispettaw il-kriterji mikrobijoloġiċi stabbiliti fl-Anness I tar-Regolament (KE) Nru 2073/2005.
                  Iċ-ċertifikat u, meta applikabbli, ir-riżultati tat-test mikrobijoloġiku tal-Enterobacteriaceae kif imsemmi fil-paragrafu 4 ta' dan l-Artikolu, għandu jitħejja fil-lingwa jew lingwi uffiċjali tal-pajjiż terz minn fejn tintbagħat il-kunsinna u tal-Istat Membru fejn issir l-importazzjoni fl-UE, jew ikun akkumpanjat bi traduzzjoni ċċertifikata f'dik il-lingwa jew lingwi. Jekk l-Istat Membru tad-destinazzjoni jitlob hekk, iċ-ċertifikati jridu jkunu akkumpanjati wkoll minn traduzzjoni ċċertifikata fil-lingwa jew lingwi uffiċjali ta' dak l-Istat Membru. Madankollu, Stat Membru jista' jaċċetta li tintuża lingwa uffiċjali minn tal-Unjoni minflok tiegħu.
                  2.   L-oriġinal taċ-ċertifikat għandu jakkumpanja l-kunsinna sakemm din tasal fid-destinazzjoni indikata fiċ-ċertifikat.
                  3.   Fil-każ li l-kunsinna tinqasam, għandu jkun hemm kopja taċ-ċertifikat ma' kull parti tal-kunsinna.
                  4.   Madankollu, b'deroga mir-rekwiżit tal-paragrafu 1 li jiċċertifika uffiċjalment li ż-żrieragħ ġew prodotti f'konformità mad-dispożizzjonijiet tar-Regolament (KE) Nru 852/2004, u sal-1 ta' Lulju 2015, il-kunsinni taż-żrieragħ għan-nebbieta li se jiġu esportati lejn l-Unjoni jistgħu jkunu suġġetti għal test mikrobijoloġiku tal-Enterobacteriaceae sabiex jiġu vverifikati l-kundizzjonijiet iġjeniċi tal-produzzjoni qabel l-esportazzjoni. Ir-riżultati ta' dawk it-testijiet mikrobijoloġiċi ma jistgħux jaqbżu l-1 000 cfu/g.
                  5.   Jekk ikun applikabbli, iċ-ċertifikat u r-riżultati ta' dawn it-testijiet, iridu jkunu disponibbli għall-Operaturi tan-Negozji tal-Ikel li jipproduċu n-nebbieta billi jużaw żrieragħ impurtati, fuq talba tal-awtoritajiet kompetenti.
                  
                     (*)  Ir-Regolament tal-Kummissjoni (UE) Nru 208/2013 tal-11 ta' Marzu 2013 dwar ir-rekwiżiti ta' traċċabbiltà għan-nebbieta u ż-żrieragħ maħsubin għall-produzzjoni tan-nebbieta (ĠU L 68, 12.3.2013, p. 16)."
						
                  
                     (**)  Ir-Regolament tal-Kummissjoni (UE) Nru 210/2013 tal-11 ta' Marzu 2013 dwar l-approvazzjoni tal-istabbilimenti li jipproduċu n-nebbieta skont ir-Regolament (KE) Nru 852/2004 tal-Parlament Ewropew u tal-Kunsill (ĠU L 68, 12.3.2013, p. 24).”"
						
               
            
                  2.
               
               
                  L-Artikolu 4 jitħassar.
               
            
                  3.
               
               
                  Il-mudell taċ-ċertifikat għall-importazzjoni tan-nebbieta jew iż-żrieragħ maħsuba għall-produzzjoni tan-nebbieta fl-Anness huwa ssostitwit bit-test tal-Anness ta' dan ir-Regolament.
               
            Artikolu 2
      Dħul fis-seħħ
      Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-25 ta' Ġunju 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 165, 30.4.2004, p. 1.
      
         (2)  Ir-Regolament tal-Kummissjoni (UE) Nru 211/2013 tal-11 ta' Marzu 2013 dwar ir-rekwiżiti taċ-ċertifikazzjoni għall-importazzjonijiet fl-Unjoni tan-nebbieta (sprouts) u ż-żrieragħ maħsuba għall-produzzjoni tan-nebbieta (ĠU L 68, 12.3.2013, p. 26).
      
         (3)  Ir-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-oġġetti tal-ikel (ĠU L 139, 30.4.2004, p. 1).
      
         ANNESS
         “MUDELL TAĊ-ĊERTIFIKAT GĦALL-IMPORTAZZJONI TAN-NEBBIETA (SPROUTS) U Ż-ŻRIERAGĦ MAĦSUBA GĦALL-PRODUZZJONI TAN-NEBBIETA
         
            
         Test ta 'immaġni
         
            PAJJIŻ:
            Ċertifikat għall-UE
            Parti I: Dettalji tal-kunsinna mibgħuta
            I.1. Speditur
            Isem
            Indirizz
            Tel.
            I.2. Numru ta’ referenza taċ-ċertifikat
            I.2.a.
            I.3.
            I.4.
            I.5. Destinatarju
            Isem
            Indirizz
            Kodiċi postali
            Tel.
            I.6.
            I.7. Pajjiż tal-oriġini
            Kodiċi ISO
            I.8. tar-Regjun tal-origini
            Kodiċi
            I.9. Pajjiż tad-destinazzjoni
            Kodiċi ISO
            I.10.
            I.11. Post tal-oriġini taż-żrieragħ u/jew in-nebbieta
            Isem
            Indirizz
            I.12.
            I.13. Post tat-tagħbija
            I.14. Data tat-tluq
            I.15. Mezz tat-trasport
            Ajruplan Vapur Vagun tal-ferrovija
            Vettura tat-triq Ieħor
            Identifikazzjoni
            Referenzi tad-dokumentazzjoni
            I.16.
            I.17.
            I.18. Deskrizzjoni tal-prodott
            I.19. Kodiċi tal-merkanzija (kodiċi SA):
            I.20. Kwantità (Kg)
            I.21. Temperatura tal-prodott
            Ambjentali Imkessaħ
            I.22. Għadd ta’ pakketti
            I.23. Nru tas-Siġill/tal-Kontejner
            I.24. Tip ta’ imballaġġ
            I.25. Prodotti ddikjarati għall-:
            Konsum mill-bniedem
            I.26.
            I.27.
            I.28. Identifikazzjoni tal-prodotti
            Impjant tal-manifattura Għadd ta’ pakketti Natura tal-prodott Piż nett Numru tal-lott
         
         
            
         Test ta 'immaġni
         
            PAJJIŻ
            Ċertifikat għall-importazzjoni tan-nebbieta jew taż-żrieragħ maħsuba għall-produzzjoni tan-nebbieta
            II. Tagħrif dwar is-saħħa
            II.a Numru ta’ referenza taċ-ċertifikat
            II.1.1. Jiena, l-ispettur uffiċjali hawn taħt iffirmat, b’dan niddikjara li jien konxju mid-dispożizzjonijiet rilevanti tar-Regolament (KE) Nru 852/2004 u niċċertifika li:
            ( 1 ) jew [II.1.1. iż-żrieragħ deskritti hawn fuq ġew prodotti f’kundizzjonijiet li jikkonformaw mar-Regolament (KE) Nru 852/2004 u b’mod partikolari mad-dispożizzjonijiet ġenerali tal-iġjene għall-produzzjoni primarja u l-operazzjonijiet assoċjati stipulati fil-Parti A tal-Anness I tiegħu];
            (1) jew [II.1.1. iż-żrieragħ ġew ikkampjunati u ttestjati għalEnterobacteriaceae u r-riżultati ma qabżux il-livell ta’ 1000 cfu/g ( 2 ). Il-laboratorji li jwettaq l-analiżi huwa akkreditat skont ISO 17025 għall-analiżi].
            II.1.2. in-nebbieta ġew prodotti fi stabbilimenti approvati skont ir-rekwiżiti stipulati fl-Artikolu 2 tar-Regolament tal-Kummissjoni (UE) Nru 210/2013 ( 3 );
            II.1.3. in-nebbieta ġew prodotti f’kundizzjonijiet li jikkonformaw mar-rekwiżiti ta’ traċċabbiltà stipulati fir-Regolament ta’ Implimentazzjoni tal-Kummissjoni (UE) Nru 208/2013 ( 4 ) u jirrispettaw il-kriterji mikrobijoloġiċi stipulati fl-Anness I tar-Regolament ta’ Implimentazzjoni (KE) Nru 2073/2005 ( 5 ).
            Noti
            Parti I:
            — Kaxxa ta’ referenza I.7: Daħħal il-kodiċi ISO tal-pajjiż tal-oriġini taż-żrieragħ.
            — Kaxxa ta’ referenza I.11: Isem il-post tal-oriġini li jrid ikun l-istess bħall-pajjiż tal-oriġini fil-kaxxa 1.7. Jekk jogħġbok indika l-isem u l-indirizz tal-istabbiliment li jiġbor iż-żrieragħ u/jew in-nebbieta. Ħassar kif xieraq.
            — Kaxxa ta’ referenza I.15: Numru ta’ reġistrazzjoni (fil-każ ta’ vaguni tal-ferrovija jew vetturi bil-kontejner u vetturi tat-triq), in-numru tat-titjira (fil-każ ta’ inġenju tal-ajru) jew l-isem (fil-każ ta’ vapur). Fil-każ ta’ trasportazzjoni f’kontejners, l-għadd totali tal-kontejners u n-numri tar-reġistrazzjoni tagħhom, u fejn hemm numru tas-serje tas-siġill dan irid jiġi indikat fil-kaxxa I.23. Fil-każ ta’ ħatt u tagħbija mill-ġdid, l-ispeditur irid jinforma lill-awtoritajiet kompetenti tal-post rilevanti bil-kontrolli fl-UE (fakultattiv).
            — Kaxxa ta’ referenza I.19: Uża l-kodiċi tas-Sistema Armonizzata (SA) tal-Organizzazzjoni Dinjija Doganali: 0704 90, 0706 90, 0708 10, 0708 20, 0708 90, 0713 10,0713 33, 0712 34, 0712 35, 0713 39, 0713 40, 0712 50, 0712 60, 0713 90, 0910 99, 1201 10, 1201 90, 1207 50, 1207 99, 1209 10,1209 21,1209 91, 1214 90.
            — Kaxxa ta’ referenza I.20: Indika l-piż gross totali u l-piż nett totali f’kg.
            — Kaxxa ta’ referenza I.23: fil-każ ta’ kontejners jew kaxxi, irid jiġi inkluż in-numru tal-kontejner u n-numru tas-siġill (kif applikabbli).
            — Kaxxa ta’ referenza I.28: Impjant tal-manifattura: daħħal isem l-istabbilimenti tal-produzzjoni taż-żrieragħ.
            Parti II:
            ( 1 ) Ħassar kif xieraq.
            ( 2 ) Għall-kampjunar u l-ittestjar, ittieħed kampjun rappreżentattiv ta’ mill-inqas 0,5 % tal-piż tal-lott taż-żrieragħ f’subkampjuni ta’ 50 g. Minn dan il-kampjun, 5 subkampjuni ta’ 25 g tħejjew skont ISO 6887-4:2003 u ġew analizati għal Enterobacteriaceae skont ISO 21528-2.
            ( 3 ) Ir-Regolament tal-Kummissjoni (UE) Nru 210/2013 tal-11 ta’ Marzu 2013 dwar l-approvazzjoni tal-istabbilimenti li jipproduċu n-nebbieta skont ir-Regolament (KE) Nru 852/2004 tal-Parlament Ewropew u tal-Kunsill (ĠU L 68, 12.3.2013, p. 24).
            ( 4 ) Ir-Regolament ta’ Implimentazzjoni tal-Kummissjoni (UE) Nru 208/2013 tal- 11 ta’ Marzu 2013 dwar ir-rekwiżiti ta’ traċċabbiltà għan-nebbieta u ż-żrieragħ maħsubin għall-produzzjoni tan-nebbieta (ĠU L 68, 12.3.2013, p. 16).
            ( 5 ) Ir-Regolament tal-Kummossjoni (KE) Nru 2073/2005 tal-15 ta’ Novembru 2005 dwar kriterji mikrobijoloġiċi għall-oġġetti tal-ikel (ĠU L 338, 22.12.2005, p. 1);
            — Il-kulur tal-firma għandu jkun differenti minn dak tal-istampar. L-istess regola tapplika għat-timbri, ħlief dawk ibbuzzati fil-karta jew bil-marka tal-ilma.
            Parti II: Ċertifikazzjoni
            Spettur uffiċjali
            Isem (b’ittri kapitali): Kwalifika u titolu:
            Data: Firma:
            Timbru”